सैन्य शिविर में दुर्घटनावश ग्रेनेड फटा, 7 घायल  
नौशेरा क्षेत्र की एक अभ्यास रेंज में ग्रेनेड संभालने के प्रशिक्षण के दौरान एक सिपाही के हाथ में ग्रेनेड फट गया, जिसमें सात जवान घायल हो गए।
राजौरी में एक सैन्य प्रशिक्षण शिविर में दुर्घटनावश एक ग्रेनेड में विस्फोट हो जाने से सात जवान घायल हो गए। अधिकारियों ने मंगलवार को बताया कि सोमवार शाम नौशेरा क्षेत्र की एक अभ्यास रेंज में ग्रेनेड संभालने के प्रशिक्षण के दौरान सिपाही एल बालाजी के हाथ में ग्रेनेड फट गया।  अधिकारियों के अनुसार विस्फोट में बालाजी का हाथ उड़ गया और उनकी दाईं आंख बुरी तरह चोटिल हो गई। छह अन्य सैनिक भी इस दौरान जख्मी हो गए, जिन्हें उपचार के लिए सैन्य अस्पताल भेजा गया। सेना ने दुर्घटना के मामले में कोर्ट ऑफ इन्क्वायरी का आदेश दिया है।